**“Атажұрт” танымдық ойыны (8-10 сынып оқушылары арасында)**

Құм астындағы тарихты сілкіп тастап өткеннен сыр шертер уақыт жеткені қашан, міне сол ата бабаның тарихын ашып зерттеп зерделеу жас ұрпақ сенің қолыңда!

**Мақсаты:** Қазақстан Республикасы туралы оқушылардың алған білімін жинақтап, одан әрі танымдығын арттыру. Оқушылардың ойлау, сөйлеу дағдысын дамыту. Өз ойын мәдениетті  түрде білуді қалыптастыру.

Туған халқына, Отанына, оның тарихи тағдырына деген құрмет сезімін қалыптастыру. Патриоттық тәрбие беру.

**Көрнекілік:** Интерактивті тақта

**Қатысушылар:** 8-10 сынып оқушылары. «Жас қыран» және «Сұнқар»

**Жоспары:** Ойын 5 бөлім бойынша өткізіледі: **Өткел- Белес- Бекет -Жерұйық –“Қайсысы бұрын болған?”**

**Барысы:**

 **Жүргізуші**: Армысыздар, қадірменді ұстаздар, оқушылар! Армысыздар, жақсы ниетпен келген ұлағатты қонақтар. Отан, туған жер, атамекен, елім, ауылым деген –жүрек тебірентіп, шаттық сезімді оятатын қасиетті сөздер мен туған жердің тарихын, шежіресін білу-әрбір ұрпақтың азаматтық борышы.

 Көшбасшымыздың **«Болашаққа бағдар: рухани жаңғыру»** атты халықтан қызу қолдау тапқан кешегі тұғырнамасын ширек ғасырды артқа тастаған Тәуелсіз Қазақстанның жаһандану дәуіріндегі рухани кеңістігіміздің жаңа бастауы деп бағалауымыз керек. Елбасы Нұрсұлтан Әбішұлы Назарбаевтың бұл мақаласы ел дамуының жарқын үлгісі мен нақты қадамдарын көрсететін келелі ой, салиқалы пікір, батыл шешімдерге құрылған маңызды құжат. Бұл мақалада сананы жаңғырту, ұлттық болмыстан, ұлттық кодтан айырылып қалмай, оны әлемдік құндылықтармен үйлестіріп, Қазақстанның игілігіне жарату жолындағы мақсат-мүдделер туралы өзекті мәселе көтеріліп отыр. Онда ел Президенті Қазақстан үшін қайта түлеудің айырықша маңызды екі үдерісі – саяси реформа мен экономикалық жаңғыруды қолға ала отырып, Біртұтас Ұлт болу үшін болашаққа қалай қадам басатынын және бұқаралық сананы қалай өзгертетіні жөнінде алысты болжайтын көзқарастарымен бөліседі.

 Мемлекет басшысы аталмыш жаңғырудың негізгі қызметі мен ерекшеліктеріне ой жүгіртіп, бұл жаңғырудың маңыздылығына тоқталады: «Жаңғыру атаулы бұрынғыдай тарихи тәжірибе мен ұлттық дәстүрлерге шекеден қарамауға тиіс. Керісінше, замана сынынан сүрінбей өткен озық дәстүрлерді табысты жаңғырудың маңызды алғышарттарына айналдыра білу қажет. Егер жаңғыру елдің ұлттық-рухани тамырынан нәр ала алмаса, ол адасуға бастайды. Сонымен бірге, рухани жаңғыру ұлттық сананың түрлі полюстерін қиыннан қиыстырып, жарастыра алатын құдіретімен маңызды». Саяси, экономикалық реформаларда егеменді еліміз бірқатар жақсы нәтижелерге қол жеткізгені баршаға мәлім. Ол адами құндылықтар, рухани қазына, жастарды тәрбиелеу, олардың бойына патриоттық рухты сіңіре білу жұмысында рухани салаға басымдық берудің қажеттілігін алға қойып отыр. Бұл дегеніміз – ұлтымыздың барлық ұлттық салт-дәстүрлерін, мемлекеттік тіліміз бен әдебиетімізді, мәдениетімізді, ұлттық рухымызды жаңғырту деген асыл ұғымға келіп саяды. Елбасымыздың рухани жаңғыруға, руханиятқа, білім, ғылымға маңыз беруі – үлкен көрегендік пен ұлттың алға ілгерлеуін жылдам қарқынмен жылжытатын қозғаушы күш. Бұл – тәуелсіз еліміздің бақытты болашағы мен алаңсыз келешегі үшін жасалып жатқан жұмыс. Өйткені, рухани байлықтың кемел болғаны бұл жеке азаматтарымыз үшін де, әрбір жеке тұлғадан құралған қоғам, туған еліміз үшін де өте маңызды үдеріс.

 Н. Ә. Назарбаев бұл ретте, тұтас қоғамның және әрбір қазақстандықтың санасын жаңғыртудың бірнеше бағытына жеке-жеке тоқталады. «Сананы жаңғыртудың» мазмұнын негіздей отырып, Президент жаңғырудың алты бағытын белгілейді:

1. Бәсекеге қабілеттілік;

2. Прагматизм;

3. Ұлттық бірегейлікті сақтау;

4. Білімнің салтанат құруы;

5. Қазақстанның революциялық емес, эволюциялық дамуы;

6. Сананың ашықтығы.

 «Рухани жаңғыру» бағдарламасы аясында өтетін «Атажұрт» интеллектуалды тарихи-танымдық ойының бастауға рұқсат етіңіздер.

 **Әділқазылар алқасын тағайындау.**

Ойынымызға қатысып отырған оқушылар өздерін таныстырады.

Ал, іске сәт дей отырып ойынымызды бастайық.

**І-бөлім «Өткел».**

***Шарты:*** Бұл бөлім бойынша әр топқа 10 сұрақ қойылады, әр сұрақ 1 ұпаймен бағаланып, толық жауап берген топ 10 ұпай алады.

**«Жас қыран» тобына:**

1. Әңұранның авторларын ата (сөзі: Ж. Нәжімеденов, Н. Назарбаев, әні: Ш. Қалдаяқов)

2. Б. з. – дың 5 ғ. ғұндардың Батысқа жорығын кім басқарды (Еділ -Аттилла)

3. Қазақстанның 1920 ж. астанасы (Орынбор)

4. Ішкі Бөкей ордасындағы көтеріліс (1836-1838)

5. Конституция бойынша, халық атына билік жүргізу құқығы кімдерге берілген. (Президент, Парламент)

6. 1992 ж. наурызда Қазақстан өмірінде қандай оқиға болды. (БҰҰ)

7. Сақтардың парсы патшасы Кирге қарсы күресін басқарған: Томирис

8. Алматының шығысындағы белгілі сақ обасы: Есік обасы

 9. 15 ақпан 1989 ж. қандай оқиға болды: КСРО әскерін Ауғанстаннан кері қайтарып алды.

10. Германияның КСРО-ға қарсы қауырт соғыс жоспары аталды: «Барбаросса»

 **«Сұнқар» тобына:**

1. Ұлы Отан соғысы басталды: 1941ж.
2. 1941 ж. жазылған «Ленинградтық өренім» өлеңінің авторы: Ж. Жабаев
3. Екі мәрте Кенес Одағынын Батыры атағын алған ұшқыш:

Т. Бигелдинов

1. 1837-1847 ж. болған ұлт-азаттық көтерілістің басшысы: К. Қасымұлы
2. 1711-1781 жылдары кім өмір сүрді? Абылай хан
3. Кіші жүзді Ресейдің қол астына алу ұсынысын қабылдаған патша: Анна Иоанновна
4. Тарихи дәуірлерді ата (тас, қола, темір).
5. ҚР Тәуелсіздігі қашан жарияланды: 16 желтоқсан 1991 ж.
6. Тәуке ханның заңы: Жеті Жарғы
7. 2017 ж. желтоқсан айында шыққан Н. Назарбаевтың кітабы: «Тәуелсіздік дәуірі».

**ІІ-бөлім: «Белес».**

***Шарты:*** Әр топқа 3 сұрақ қойылып, дұрыс жауап бергенге 10 ұпай беріледі.

**«Жас қыран» тобына:**

1) Сталиндік жазалаудың құрбаны болған «Алаш» партиясының негізін қалаушы автономиялық қазақ үкіметінің басшысы,  Айқап, Қазақ, Қазақстан газеттеріне мақалалар жазып тұрған тарихи тұлғаны атаңыз. **(қосымша көмек)** 1864 жылдары Тобылда және Омбыда  түрлі қызметтер атқарған. 1897-1903ж .Дала генерал –губернаторлығында қызмет атқарып, Самарада  банк директоры болған. **(Ә. Бөкейханов)**

2) Қазақстаннан шыққан тұңғыш саяхатшы. Шығыс Түркістанды Орта Азияны зерттеген ойшыл, қаламгер ғалым. 1853 ж. оқуды бітіріп, офицерлік  атағын алып, Батыс Сібір генерал губернаторы Төтенше тапсырмалар орындайтын офицер қызметін атқарды. 1856 ж. Ыстық көлдің  топографиялық суретін түсірген тарихи тұлға кім**?  Қосымша көмек**: Ол 1858-59 ж. Қашқарияға барып, әлемге аты әйгілі елдің тарихын ашады. (**Шоқан Уалиханов)**

3) Қазақ хандығының өркендеген және тыныштық орнаған кезі**. «Қой үстіне бозторғай жұмыртқалаған  заман»** **деп еске алады.** Көрнекті орыс тарихшысы В. И. Левшин даналығы, ол билеудегі шеберлігі үшін грек жеріндегі Спарта мемлекетінің  ақылгөйі, заңгер Ликургке теңеген. Осы тарихи тұлғаны атаңыз**. (Тәуке хан).**

**«Сұнқар» тобына:**

1. Патша үкіметі бұл көтерілісті ығыстыру үшін Ырғыз бен Торғай бойынша қамалдар тұрғызды. Ол көтеріліс басында хандық билікті қолына алып, хандық  сот жүйесін енгізді. Бұл тарихи тұлға кім?  **Қосымша көмек**. Бұл көтеріліс Бішкекке жақын жердегі Майтөбе деген жерде жеңіліс тапты. **(Кенесары Қасымұлы).**
2. Белгілі ғұлама ғалым, Қазақ КСР Ғылым академиясының Тарих, археология және этнография секторының, Этнография бөлімінің меңгерушісі. Қола дәуірін жоспарлы зерттеу үшін археологиялық экспедиция құрды. **Ә. Қ. Марғұлан.**
3. Көрнекті ағартушы, қоғам қайраткері, жаңашыл педагог, халыққа білім беру жүйесінде ұзақ еңбек еткен (**Ы. Алтынсарин**).

**ІІI-бөлім «Бекет».**

***Шарты:*** 2 топқа сұрақтар қойылады. *“Сандар сөйлейді”*  *8 сұрақ қойылып,*

*1 ұпаймен бағаланады*.

1. **942-1212 жж.** Қарахан мемлекетінің өмір сүрген жылдары
2. **1941-1945 жж** – ҰОС жылдары
3. **1993 ж**. - Қазақтың Тұңғыш төл теңгесі дүниеге келген күн
4. **1954 ж. -** Қазақстанда тың жерлерді игеру басталды
5. **1991 ж. 16 желтоқсан –** ҚР тәуелсіздік алған күні
6. **552-603 ж -**  Түрік қағанаты
7. **1991 ж.** **1 желтоқсанда -**  Алғашқы бүкілхалықтық президент сайлауы болды
8. **1995 ж. 30 тамызда -** Қазақстан Республикасының Конституциясы қабылданды.

**IV-бөлім «Жерұйық».**

**Шарты:** “Бұл кім?” кезеңінде тарихи тұлғаларды тану. ***1 ұпай.***

Төле би, Абай Құнанбаев, Ы. Алтынсарин, Әлихан Бөкейханов, Мұхтар Әуезов, Ж. Жабаев, Қ. Сәтпаев, Б. Момышұлы, М. Мәметова, Біржан сал.

**V-бөлім “Қайсысы бұрын болған?” 1 ұпай.**

**А)** 1) Қыпшақ хандығының өмір сүрген уақыты ма? + 11 ғ. басы-1219 ж 2) Моңғол шапқыншылығы ма? 1218 ж.

**В)** 1) Алаша хан кесенесі ме? + 10-11 ғ. 2) Айша бибі кесенесі ме? 12 ғ.

**С)** 1) Тәуке хан ба? 1680-1718 жж 2) Есім хан ба? + 1598-1645 жж.

**Д)** Сақ еліне 1- шабуыл жасаған парсы патшасы

1) Кир ме? + б. з. д. 530 ж. 2) Дарий патша ма? Б. з. д. 519 ж.

**Е)** Қай хан бұрын таққа отырды?

1) Абылай хан ба? +1771 ж. 2) Кенесары хан ба? 1841 ж.

**Ж)** 1) Каталаун шайқасы ма?+ 451 ж.

 2) Түрік қағанатының екіге бөлінуі ме 603 ж.

**И)** 1)Атлах шайқасы ма? 751 ж.+ 2) Куликово шайқасыма? 1380 ж.

**К)** Қай қаланың орны бірінші табылған?

1. Троя + 1873 ж. 2) Арқайым 1987 ж.

 -Құрметті ұстаздар мен оқушылар! Бүгінгі «Атажұрт» интеллектуалды ойынымызды қорытындылай келіп, оқушыларға Қазақстан Республикасының Президенті Н. Ә. Назарбаевтың «Өз тарихын сыйламаған халық, өзін де сыйламайды» дегеніндей өз халқының тарихын, дінін, салт-дәстүрін естерінен шығармауын сұраймын. Және тарих сахнасында өз жері үшін қасық қанын қиып, осынау ұлан байтақ Қазақстан жерін алып берген Бабаларымыздың рухын сыйлап, өз жерімізді қорғау, келер ұрпақ біздің міндетіміз деп білеміз. Ойыннан ұтылсаңыздарда, әрқашан өмірде ұтылмаңыздар дей келе, бүгінгі ойынымыздың жеңімпаз тобын анықтап марапаттау үшін сөз кезегін әділқазы алқасына беремін.

“Атажұрт” танымдық ойынының қорытындысы. Ойынға қатысқан оқушыларды **марапаттау.**